Hart van ŉ leeuParty klein karretjies is presies net dit: ŉ klein, ongemaklike ryding met heeltemal té min krag en geen karakter nie. Ons het onlangs ŉ klomp klein buksies met mekaar vergelyk op Perdekrag. Kyk gerus daar hoe die Picanto die ander mededingers uitstof. Dit was egter ŉ Kia Picanto 1.0 Start. Hy kos R189 995. Vir R50 000 meer kan jy dié pragtige Kia Picanto 1.2 X-Line kry. Die X-Line is die reeksleier. Hy het ŉ baie mooi versieringspakket, ŉ groter 1.2-enjin met vier silinders in plaas van drie, elektriese vensters agter én die beter klankstelsel wat Apple Carplay of Android Auto bied, outomatiese ligte, 15”-sierwiele, misligte, ŉ truratkamera en op ons toetsmotor die opsionele sondak. Die R50 000 is nie nét vir die speelgoed nie. Met die eerste oogopslag lyk die X-Line geensins soos ŉ begrotingsbuksie nie. Dis ŉ mooi, stylvolle klein luikrug. Tweedens, as ŉ mens die binneruim betree, voel dit egter soos ŉ luukser motor met baie goeie bougehalte. Die feit dat Kia, Hyundai en Genesis al vir jare en jare JD Power & Associates se aanvanklike gehaltestudie wen, spreek boekdele. Die kompetisie kyk na kopers van elke model, en vergelyk enige foute in die eerste jaar van eienaarskap. Dit sê dan dat Kia, Hyundai en Genesis meeste van die tyd perfek reg sonder enige foefies uit die fabriek uitrol. Die verskil tussen die Start se 1.0-driesilinder en die X-Line se 1.2-viersilinder is groter as wat ŉ mens verwag. Die Start is heel goed, maar die 1.2 voel baie lekkerder op ŉ snelweg en die oop pad. Daar is ook baie minder vibrasie van die enjin. Die 1.0 en 1.2 geniet die selfde gemiddelde brandstofverbruik, die 1.2 is egter 15 km/h vinniger op topspoed teen 170 km/h. Dit is egter op die pad waar die X-Line uitblink. Behalwe vir die kunsleer, wat ek eerder sou ruil vir gewone bekleedsel, en ŉ kleinerige kattebak, staan die Picanto vir niks terug nie. Dit is mooi, ry lekker sag en voel luuks – selfs vir ŉ piepklein tjor. Aan die veiligheidskant het die X-Line twee lugsakke, sluitweerremme met elektroniese remkragverspreiding – heel goed vir dié segment. Indien jy in die mark is vir ŉ klein motortjie sal ek beslis die Picanto aanbeveel. Gaan toetsbestuur die Picanto, en koop die beste Picanto wat jy kan bekostig – al is dit die 1.0 Start. Die reeks lyk só: Die reeks word gedek deur ŉ 5 jaar/ onbeperkte km waarborg en 2 jaar/ 30 000 km diensplan. Die kompetisie lyk só: 2 jaar/ 30 000 km diensplan Geen diensplan Geen diensplan 3 jaar/ 60 000 km diensplan 4 jaar/ 60 000 km diensplan Tussen dié mededingers is die Swift ŉ ware winskoop, en net só oulik soos die Picanto, net met ŉ beter kattebak. Toetsbestuur wel almal, een gaan jou hart steel.